
Канунников А.Д. «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр етыным и IуэхукIэ
Къэбэрдей-Балъкъэр Республикэм и Iэтащхьэм и Указ
Лъэпкъ зэдэлэжьэныгъэм зегъэужьынымрэ лъэпкъхэм я зэныбжьэгъугъэр гъэбыдэнымрэ хэлъхьэныгъэ зэрыхуищIам, жылагъуэ Iуэхугъуэм жыджэру зэрыхэтым къыхэкIыу «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр етын Канунников Анатолий Данил и къуэм — «Урыс тхыдэмрэ щэнхабзэмкIэ «Вече» обществэ» жылагъуэ зэгухьэныгъэм и унафэщIым.
Къэбэрдей-Балъкъэр Республикэм и Iэтащхьэ КIуэкIуэ Юрий
Налшык къалэ
2017 гъэм жэпуэгъуэм и 24-м
№138-УГ
Канунников Анатолий Данил и къуэр 1937 гъэм жэпуэгъуэм и 13-м къыщалъхуащ КъБАССР-м хыхьэ Мэртэзей къуажэм. Тэрч щIыналъэм щэнхабзэмкIэ и къудамэм киномеханикым и дэIэпыкъуэгъуу лэжьэн щIидзащ. Совет Армэм илъэсищкIэ къулыкъу щищIащ.
Тэрч мэкъумэш техникумым и студенту комсомол лэжьыгъэм пэрыхьащ, ВЛКСМ-м и Прохладнэ райкомым и инструктору. ИужькIэ Май мэкъумэш щIыналъэ управленэм, комсомолым и Бахъсэн райкомым къулыкъу зэмылIэужьыгъуэхэр щиIыгъащ. Джэд лъэпкъыфI-хэр щагъэхъу «Къулъкъужын» совхозым и парторганизацэм и секретару 1963 гъэм щыщIэдзауэ илъэсиплIкIэ щытащ, къыкIэлъыкIуэу хахащ Мэкъумэш хозяйствэм и лэжьакIуэхэм я профсоюзым и Къэбэрдей-Балъкъэр обкомым и секретару.
1969 гъэм КъБКъУ-р къиухащ икIи а илъэс дыдэм КПСС-м и Къэбэрдей-Балъкъэр обкомым пропагандэмкIэ и къудамэм и инспектору ягъэуващ. КПСС-м и ЦК-м и Парт школ нэхъыщхьэр къиухащ.
1975 — 1979 гъэхэм КъБР-м и МВД-м политикэ-гъэсэныгъэ лэжьыгъэмкIэ и къудамэм и унафэщIу щытащ, иужькIэ ягъэуващ СССР-м и МВД-м и унафэщIхэм я щIэныгъэм щыхагъахъуэу Налшык дэт школым и Iэтащхьэу.
2000 гъэ лъандэрэ пенсэм щысщ. «Урыс тхыдэмрэ щэнхабзэмкIэ «Вече» жылагъуэ зэгухьэныгъэм иджыпсту и тхьэмадэщ, КъБР-м и Жылагъуэ палатэм хэтщ.
Зэныбжьэгъугъэм и орденрэ медаль пщыкIузрэ къыхуагъэфэщащ, «СССР-м и МВД-м щIыхь зиIэ и лэжьакIуэ» бгъэхэIур зэрехьэ.
